OpenLLM-France/wikimedia huggingface dataset:
# Wojciech Żukrowski

Wojciech Żukrowski (Cracòvia, 14 d'abril de 1916 – Varsòvia, 26 d'agost de 2000) va ser un prosista, poeta, reporter, assagista i crític literari polonès.

## Obres

* Rdza (1943)
* Bal w agreście (1944)
* Porwanie w Tiutiurlistanie (1946)
* Z kraju milczenia ('Des del país del silenci', 1946)
* Piórkiem flaminga czyli opowiadania przewrotne (1947)
* Ręka ojca (1948)
* Wiersze (1948)
* Mądre zioła (1951)
* Córeczka (1952)
* Szabla Gabrysia (1952)
* Słoneczne lato (1952)
* Dni klęski ('Dies de derrota', 1952)
* Poszukiwacze skarbów (1953)
* W kamieniołomie i inne opowiadania (1954)
* Dom bez ścian. Dziennik pobytu w Wietnamie (1954)
* Ognisko w dżungli. Opowieści i baśnie z Wietnamu (1955)
* Desant na Kamiennej Wyspie (1955)
* Wybór opowiadań (1956)
* Mój przyjaciel słoń (1957)
* Kantata (1957)
* Opowieści z dreszczykiem (1957)
* Okruchy weselnego tortu (1958)
* Wędrówki z moim Guru ('Aventures amb el meu guru', 1960)
* Skąpani w ogniu ('Banyats en foc', 1961)
* W królestwie miliona słoni (1961)
* Nieśmiały narzeczony ('Un nuvi tímid', 1964)
* Opowieści z Dalekiego Wschodu (1965)
* Kamienne tablice (1966)
* Szczęściarz ('Un amb sort', 1967)
* Noce Ariadny (1968)
* Lotna (1969)
* Kierunek Berlin (1970)
* Wybór opowiadań (1972)
* Karambole (1973)
* W głębi zwierciadła. Gawędy o pisarzach i książkach (1973)
* Plaża nad Styksem (1976)
* Ostrożnie ze Złotym Lisem (1978)
* Białe zaproszenie i inne opowiadania (1979)
* Zapach psiej sierści (1980)
* Opowiadania z czasu wojny (1983)
* Na tronie w Blabonie (1986)
* Kamienny pies. Baśnie wietnamskie ('Taules de pedra', 1989)
* Rozmowy o książkach (1989)
* Czarci tuzin (compendi de les seves publicacions, 2000)

## Referències

* «Żukrowski Wojciech». A: Internetowa encyklopedia PWN [Consulta: 8 desembre 2006]. Arxivat 2011-06-07 a Wayback Machine.
# Wellington (Colorado)

Wellington és una població dels Estats Units a l'estat de Colorado. Segons el cens del 2000 tenia 2.672 habitants.

## Demografia

Segons el cens del 2000, Wellington tenia 2.672 habitants, 932 habitatges, i 693 famílies. La densitat de població era de 582,9 habitants per km².
Dels 932 habitatges en un 46,4% hi vivien nens de menys de 18 anys, en un 61,1% hi vivien parelles casades, en un 8,8% dones solteres, i en un 25,6% no eren unitats familiars. En el 17,5% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,27.
Per edats la població es repartia de la següent manera: un 32,7% tenia menys de 18 anys, un 7,6% entre 18 i 24, un 38,2% entre 25 i 44, un 16,5% de 45 a 60 i un 5,1% 65 anys o més.
L'edat mediana era de 30 anys. Per cada 100 dones de 18 o més anys hi havia 101 homes.
La renda mediana per habitatge era de 47.917 $ i la renda mediana per família de 48.214 $. Els homes tenien una renda mediana de 34.107 $ mentre que les dones 25.991 $. La renda per capita de la població era de 17.783 $. Entorn del 5,1% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wellington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Wellington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Wellin

Wellin (en való Welin) és un municipi belga de la província de Luxemburg a la regió valona. Limita amb Beauraing, Daverdisse, Libin, Rochefort i Tellin.

## Localitats

Comprèn les viles de Barzin, Chanly, Fays-Famenne, Froidlieu, Halma, Lomprez, Neupont i Sohier.

## Agermanaments

* Fort-Mahon-Plage
# William Regal

* No el confongueu amb Darren Matthews, ciclista barbadià.
Darren Matthews (10 de maig del 1968 -), més conegut als rings com a William Regal, és un exlluitador professional d'Anglaterra que treballa a la marca RAW de World Wrestling Entertainment (WWE).

## Referències

* ↑ «WWE And Pro Wrestling News, AEW, Results» (en anglès). Wrestling Inc.. [Consulta: 18 desembre 2022].
* ↑ Johnson, Mike. «William Regal's Official Title In WWE Is...» (en anglès). PWInsider, 4 gener 2023. [Consulta: 5 gener 2023].

## Enllaços externs

* Perfil a WWE.com (anglès)
# William Richardson Linton

El Rev. William Richardson Linton (Diddington, Huntingdonshire, 2 d'abril de 1850 - Ashbourne (Derbyshire), 7 d'abril de 1908), Corpus Christi College, M.A., fou un botànic i vicari anglès de la parròquia de Shirley. Es va casar amb Alice Shirley (filla del Rev. Walter Waddington Shirley i Philippa Frances Emilia Knight Shirley) el 26 de gener de 1887, i tingué una filla, Viola Marion Linton.
Linton va escriure un extens llibre sobre la flora de la regió de Derbyshire, publicat el 1903. El 1969 el llibre fou actualitzat by A.R.Clapham i publicat pel Derby Museum and Art Gallery.

## Bibliografia

* Flora of Derbyshire: Flowering Plants, Higher Cryptogams, Mosses and Hepatics, Characeae. London: Bemrose & Sons Ltd., 1903.

## Referències

* ↑ «The honours register of the University of Oxford; a record of university honours and distinctions, complete to the end of Trinity term, 1883». archive.org.
* ↑ «Reverend William Richardson Linton». thePeerage.com, 2011.
* ↑ «Rev William Richardson LINTON (I7025)». Tolliss.com. Arxivat de l'original el 2012-03-13. [Consulta: 20 agost 2011].
* ↑ «Flora of Derbyshire». Open Library.
* ↑ Clapham, A.R.; William Richardson Linton. Flora of Derbyshire, 1969. ISBN 9780950047409.

## Enllaços externs

* Herbarium specimens collected by Rev. William Richardson Linton (anglès)
# William Enfield

William Enfield (29 de març de 1741 – 3 de novembre de 1797) va ser un clergue Unitarià que publicà el llibre molt venut titulat The Speaker (1774).

## Biografia

Enfield nasqué a Sudbury, Suffolk. El 1758, ingressà a la Daventry Academy on tingué com a professor a William Hextal. El 1763 esdevingué sacerdot anglicà i exercía a Benn's Garden Chapel a Liverpool. El 1770 es traslladà a Warrington per a ser sacerdot a la Cairo Street Chapel i un tutor de retòrica i idiomes moderns a la Warrington Academy. Hi romangué fins 1785, quan passà a l'Octagon Chapel, Norwich.
A Norwich Enfield fundà l'Speculative Society, que incloïa els anglicans, els clergues no conformistes i metges.
Enfield morí el 3 de novembre de 1797.

## Obres

Malgrat ser un Unitarià, Enfield encara respectava l'Església Anglicana Establerta i donava suport al seu govern. Quan l'Unitarià Joseph Priestley atacà aquestes institucions, Enfield publicà Remarks on Several Late Publications in a Letter to Dr. Priestley (1770).
També va contribuir al Monthly Magazine, Dedicat a Priestley va escriure: Institutes of Natural Philosophy, Theoretical and Experimental (1783).
Tanmateix el seu llibre amb més èxit va ser The Speaker (1774), una antologia d'extractes literaris que intentava ensenyar l'elocution. En va publicar una seqüela, Exercises in Elocution el 1780. L'Speaker d'Enfield es va reeditar diverses vegades i va inspirar antologies com The Female Speaker de Mary Wollstonecraft

## Notes

* ↑ C. B. Jewson. The Jacobin City: A Portrait of Norwich 1788–1802. Blackie & Son, 1975, p. 137 and p. 145. ISBN 0 216 89874 9.
* ↑ Webb, R. K. "William Enfield". Oxford Dictionary of National Biography. Oxford University Press (2004). Retrieved on 21 July 2007.
* ↑ Claudia L. Johnson, The Cambridge Companion to Mary Wollstonecraft (2002), p. 131.

## Enllaços externs

* An Essay towards the History of Leverpool [sic] (1774), obra d'Enfield basada en material de George Perry
# Xipiu bigotut andí

El xipiu bigotut andí (Poospiza whitii) és un ocell de la família dels tràupids (Thraupidae).

## Hàbitat i distribució

Habita zones arbustives, boscos, ciutats i marjals dels Andes del centre i sud-est de Bolívia i nord-oest de l'Argentina.

## Referències

* ↑ «Xipiu bigotut andí». Cercaterm. TERMCAT, Centre de Terminologia. Rev. 20/10/2022(català)
# Xipiu cendrós

El xipiu cendrós (Microspingus cinereus) és un ocell de la família dels tràupids (Thraupidae).

## Hàbitat i distribució

Habita boscos i camps del centre del Brasil.

## Referències

* ↑ «Xipiu cendrós». Cercaterm. TERMCAT, Centre de Terminologia. Rev. 20/10/2022(català)
# Woodmoor

Woodmoor és una concentració de població designada pel cens dels Estats Units a l'estat de Colorado. Segons el cens del 2000 tenia 7.177 habitants.

## Demografia

Segons el cens del 2000, Woodmoor tenia 7.177 habitants, 2.374 habitatges, i 2.160 famílies. La densitat de població era de 437,1 habitants per km².
Dels 2.374 habitatges en un 46% hi vivien nens de menys de 18 anys, en un 85,9% hi vivien parelles casades, en un 3,4% dones solteres, i en un 9% no eren unitats familiars. En el 7,3% dels habitatges hi vivien persones soles l'1,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,02 i el nombre mitjà de persones que vivien en cada família era de 3,17.
Per edats la població es repartia de la següent manera: un 31% tenia menys de 18 anys, un 4,4% entre 18 i 24, un 25,1% entre 25 i 44, un 31,8% de 45 a 60 i un 7,7% 65 anys o més.
L'edat mediana era de 40 anys. Per cada 100 dones de 18 o més anys hi havia 100,6 homes.
La renda mediana per habitatge era de 97.359 $ i la renda mediana per família de 99.924 $. Els homes tenien una renda mediana de 76.333 $ mentre que les dones 38.301 $. La renda per capita de la població era de 38.758 $. Entorn de l'1,3% de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodmoor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Woodmoor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Joan Josep Estella i Salas

Joan Josep Estella i Salas (Sant Feliu de Llobregat, 13 de gener de 1956) fou un futbolista català de la dècada de 1980.

## Trajectòria

Es formà al futbol base del Barça, jugant a l'infantil, juvenil, amateur, i des de 1975 al Barcelona Atlètic. Després de dues temporades cedit a Córdoba i Valladolid, el 1979 arribà al primer equip del FC Barcelona, on jugà durant quatre temporades, disputant 156 partits, 100 oficials, i guanyant dues copes, una copa de la lliga i una Recopa d'Europa. Un cop abandonà el Barcelona jugà al RCD Mallorca, CE Sabadell, Sevilla FC i Granada CF.
Fou un cop internacional amb Espanya el 24 de març de 1982 a l'Estadi Lluis Casanova de València, en un amistós enfront Gal·les, que finalitzà amb empat a un gol.

## Palmarès

* Recopa d'Europa de futbol:
** 1982
* Copa espanyola:
** 1981, 1983
* Copa de la Lliga espanyola:
** 1983

## Referències

* ↑ «Estella». Mundo Deportivo, 23-12-1973. [Consulta: 17 gener 2016].
* ↑ «Galería de figuras». Mundo Deportivo, 21-10-1979. [Consulta: 17 gener 2016].
* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Estella, el hombre de las mil facetas». Mundo Deportivo, 05-12-1981. [Consulta: 17 gener 2016].
* ↑ «España vs Gales (24/03/1982)». BDFutbol. [Consulta: 17 gener 2016].

## Enllaços externs

* Perfil a BDFutbol
# Antoni Maria Muntañola i Tey

Antoni Maria Muntañola i Tey (1909 - Barcelona el 20 de maig de 2006) fou un advocat, jurista i professor universitari català, especialitzat en dret administratiu.
Fou president de la Societat Econòmica Barcelonesa d'Amics del País des del 1975 fins al 2004 i durant la dècada de 1980 ha estat jurista del F.C Barcelona.
Des del seu càrrec es caracteritzà per la seva defensa de les llibertats democràtiques i nacionals de Catalunya, raó per la qual el 1992 va rebre la Creu de Sant Jordi.
Es va casar en primeres núpcies amb Herminia Castelló i Oliver. Enviudà i es tornar a casar amb Maria del Carme Matheu i Pellín.

## Referències

* 1 2 «Esquela de defunció». La Vanguardia, 22-05-2006, pàg. 34.
* ↑ Societat Econòmica Barcelonesa d'Amics del País, Llista històrica de presidents Arxivat 2014-10-15 a Wayback Machine.
* ↑ El Barcelona, ante la final de la Copa, no expedienta de mamento a Schuster a El País, 22 de març de 1988
# Becplaner africà

El becplaner africà (Platalea alba) és una espècie d'ocell de la família dels tresquiornítids (Threskiornithidae), migrador parcial intra-africà.

## Morfologia

* Fa 73 - 90 cm de llargària, amb un pes d'uns dos kg.
* L'adult és completament blanc excepte les llargues cames i la cara vermella i el llarg bec típic del seu gènere, que és gris.
* Els joves tenen el bec groc.

## Hàbitat i distribució

Viu als llacs, aiguamolls i estuaris de gran part de l'Àfrica subsahariana i Madagascar.
# Amador Schüller Pérez

Amador Schüller Pérez (Madrid, 19 de juny de 1921 – ibídem, 27 d'agost de 2010) va ser un metge i catedràtic universitari espanyol.

## Biografia

Llicenciat en Medicina en la Universitat de Madrid el 1945, es va doctorar el 1953. Va treballar com a metge a l'Hospital Clínic San Carlos, on sempre es va sentir vinculat. El 1967 va guanyar per oposició la càtedra de Patologia i Clínica Mèdiques en la facultat de Medicina de la Universitat de Cadis. Després de passar per l'Hospital 12 d'Octubre (llavors Hospital 1r d'Octubre), el 1973 passa a ocupar la mateixa càtedra en la Universitat Complutense de Madrid.
Va ser rector de la Complutense entre 1983 i 1987. També va ser cap de Medicina Interna de l'Hospital Clínic San Carlos de Madrid, president de la Reial Acadèmia Nacional de Medicina entre 2002 i 2008, numerari de la Reial Acadèmia de Doctors, acadèmic corresponent de les Acadèmies de Medicina de Paraguai, Mèxic i Brasil i membre de l'Acadèmia de Ciències de Nova York.

## Honors

Va estar en possessió, entre altres distincions, de la Gran Creu de l'Orde del Mèrit Civil, la Gran Creu de l'Orde Civil de Sanitat, Gran Creu al Mèrit Aeronàutic, Gran Creu Cavaller Oficial de l'Orde al Mèrit de la República Italiana i la Medalla d'Or de la Universitat Complutense de Madrid. Va ser doctor honoris causa per la Universitat de Valladolid i acadèmic honorari de la Reial Acadèmia de Medicina de Valladolid.

## Referències

* ↑ Amador Schüller al web de l'UCM
* ↑ In Memoriam: Excmo. Sr. D. Amador Schüller Pérez al web de la RANM
* ↑ Fallece Amador Schüller, presidente de honor de la Real Academia de Medicina Arxivat 2010-09-18 a Wayback Machine., La Vanguardia, 31 d'agost de 2010,
* ↑ Fallece el doctor Amador Schüller, presidente de honor de la Real Academia Nacional de Medicina, Europa Press.
# Col·legi de les Dominiques

El Col·legi de les Dominiques és un edifici d'Artesa de Segre (Noguera) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici cantoner de planta baixa i dos pisos, que recull la tipologia tradicional de planta baixa, pis i golfa. La primera és noble, la segona intermèdia i la tercera només amb badius. La façana principal es caracteritza per una marcada simetria, mentre que l'altra es disposen les obertures i demés elements arquitectònics de manera arbitraria. Es remarquen sòcols i ràfecs. Es troba arrebossada, exceptuant els marcs d'obertures i finestres, que són de pedra. S'amplià formant un L tot deixant un pati interior. En conjunt, un neo-medialisme molt senzill.

## Referències

* ↑ «Col·legi de les Dominiques». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 març 2019].
# The Love Parade

The Love Parade és una pel·lícula pre-codi de la Paramount dirigida per Ernst Lubitsch i protagonitzada per Maurice Chevalier i Jeanette MacDonald, en el que va constituir el seu debut cinematogràfic. La pel·lícula, basada en l’obra teatral “Le Prince Consort” de Jules Chancel i Leon Xanrof, va comptar amb un guió de Guy Bolton i Ernest Vajda. Estrenada el 18 de gener de 1930, poc després del crac del 29, i el seu gran èxit va contribuir a evitar la bancarrota de la Paramount. La pel·lícula va estar nominada en sis apartats: millor director, millor actor, millor pel·lícula, millor disseny de producció ((Hans Dreier)), millor fotografia ((Victor Milner)) i millor so. (Franklin Hansen)

## Argument

El comte Alfred, agregat militar de l'ambaixada de Sylvània a París, rep l'ordre de tornar al seu país i presentar-se davant la reina Louise per una reprimenda després d'una sèrie d'escàndols, inclosa una aventura amb la dona de l'ambaixador. Mentrestant, la reina Louise està farta de la constant preocupació dels seus súbdits per saber amb qui es casarà. Intrigada més que ofesa pel dossier del comte Alfred, la reina Lluís el convida a sopar i s’enamoren. Jacques, l’ajuda de càmera d’Alfred, també s’enamora de Lulú, la criada de la reina. La felicitat del comte dura fins que acaba descobrint que en els afers polítics del país no hi té cap paper i que ha d’obeir tot el que diu la seva dona. Tot i el seu disgust, es veu obligat a mantenir les aparences a causa de les negociacions financeres que Sylvània està duent a terme una potència estrangera. Quan han d'assistir a la inauguració de la temporada de l'òpera reial, Alfred es nega a anar-hi i anuncia que se'n va a París per divorciar-se i resta indiferent a les súpliques de la reina. Quan ella s'ofereix a fer-lo rei i, per tant, el seu igual, ell cedeix i es reconcilien.

## Repartiment

* Maurice Chevalier (comte Alfred Renard)
* Jeanette MacDonald (reina Louise)
* Lupino Lane (Jacques)
* Lillian Roth (Lulu)
* Eugene Pallette (ministre de la guerra)
* E. H. Calvert (ambaixador de Sylvània)
* Edgar Norton (mestre de cerimònies)
* Lionel Belmore (primer ministre)
* Carl Stockdale (almirall)
* Yola d’Avril (Paulette)
* Ben Turpin (lacai guenyo)
* Russell Powell (ambaixador afgà
* Jean Harlow (extra)

## Referències

* ↑ Bradley, Edwin M. The First Hollywood Musicals: A Critical Filmography of 171 Features, 1927 through 1932 (en anglès). McFarland, 2004-08-11, p. 253. ISBN 978-0-7864-2029-2.
* ↑ McBride, Joseph. How Did Lubitsch Do It? (en anglès). Columbia University Press, 2018-06-26, p. 577. ISBN 978-0-231-54664-5.
* ↑ Reid, John. Movies Magnificent: 150 Must-See Cinema Classics (en anglès). Lulu.com, 2005-09. ISBN 978-1-4116-5067-1.
* ↑ «The 3rd Academy Awards | 1931» (en anglès). Academy of Motion Picture Arts and Sciences. [Consulta: 11 març 2022].

## Enllaços externs

* The Love Parade al catàleg de l'American Film Institute
* Escena en que Maurice Chevalier canta "My Love Parade" (YouTube)
# Megarcys pseudochracea

Megarcys pseudochracea és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: l'Extrem Orient Rus.

## Referències

* ↑ Klapálek, 1912. Coll. Zool. Selys. 4(1):10.
* ↑ uBio (anglès)
* ↑ Zhiltzova, 1977. Trudy biol.-pochvenn. lnst., Vladivostok 46(149):20.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)
* ↑ Larvae of the Palaearctic species of the stonefly genus Megarcys Klapálek (Plecoptera, Perlodidae) (anglès)
* ↑ Zoogeographical characteristics of the Systellognatha (Plecoptera) fauna of Russia and adjacent countries (anglès)
* ↑ Levanidova, I. M. i Zhiltzova, L. A., 1979. An Annotated List of the Stoneflies (Plecoptera). of the Soviet Far East. Internationale Revue der gesamten Hydrobiologie und Hydrographie, 64: 551–576. «Enllaç».

## Bibliografia

* Zhiltzova, 1995. Katalog tipovykh ekzemplyarov kollektsii zoologicheskogo instituta RAN. Vesnyanki (Plecoptera) (Catàleg d'exemplars tipus a la col·lecció de l'Institut Zoològic de l'Acadèmia Russa de les Ciències. Plecoptera), 10.
* Teslenko, 2009. Entomol. Obozr. 88(3):599.

## Enllaços externs

* Encyclopedia of Life (anglès)
* Plecoptera Collection of Siberian Zoological Museum Arxivat 2016-03-04 a Wayback Machine. (anglès)
# Mecquignies

Mecquignies és un municipi francès, situat a la regió dels Alts de França, al departament del Nord. L'any 2006 tenia 617 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 632 | 574 | 519 | 515 | 584 | 584 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Joseph Choque | |
# Meco

Meco és un municipi de la Comunitat de Madrid. Limita al sud amb Alcalá de Henares, a l'oest amb Camarma de Esteruelas, a l'est amb Azuqueca de Henares i Villanueva de la Torre, de Guadalajara,

## Evolució demogràfica

Variació demogràfica del municipi entre 1991 i 2005 :
| 2005 | 2004 | 2001 | 1996 | 1991 |
| 10.774 | 9.986 | 8.267 | 4.142 | 2.928 |

## Història

Hi ha restes arqueològiques de l'edat del ferro i d'una necròpoli romana. A l'origen va poder ser una finca agrícola romana dedicada al cultiu del blat, i en època musulmana un assentament per a emmagatzematge de blat. Després de la reconquesta de la Marca Mitjana per Alfons VI de Castella en la penúltima dècada del segle xi va passar a formar part del Comuna de Vila i Terra de Guadalajara. El 18 d'agost de 1430 el rei Joan II de Castella donà la vila al Marquès de Santillana, Iñigo López de Mendoza, heretant-la més tard el seu segon fill, Íñigo López de Mendoza y Figueroa, Comte de Tendilla. El fill d'aquest, també del mateix nom, afegirà al mayorazgo el títol de marquesat de Móndejar després de comprar aquesta vila als Reis Catòlics. En l'any 1801, Alcalá de Henares se separa de la intendència de Toledo i es converteix al capdavant del partit administratiu, quedant Meco separat també de Guadalajara i passant a formar part del partit d'Alcalá de Henares.

## Enllaços externs

* www.ayto-meco.es Web de l'ajuntament Arxivat 2016-05-03 a Wayback Machine.
# Meadows Museum

El Museu Meadows d'Art (oficialment i en anglès Meadows Museum of Art) és un centre cultural de Dallas (Texas, EUA) que depèn de l'Escola d'Arts de la Universitat Metodista del Sud (Southern Methodist University). El Museu Meadows alberga una de les col·leccions d'art espanyol més importants que existeixen fora d'Espanya, tant per extensió com per varietat. Inclou obres mestres dels principals genis espanyols: El Greco, Velázquez, José de Ribera, Bartolomé Esteban Murillo, Goya, Joan Miró i Picasso. Els seus fons inclouen retaules del renaixement, llenços barrocs de gran format, esbossos de l'època rococó, escultures de fusta policromada, paisatges impressionistes, art abstracte, una col·lecció gairebé completa de gravats de Goya i una selecció d'escultura dels principals mestres del segle XX: Rodin, Aristide Maillol, Giacometti, Henry Moore i Claes Oldenburg.
Té diverses obres de pintors catalans: del gòtic Pere Vall, dels vuitcentistes Marià Fortuny i Antoni Casanova Estorach, dels modernistes Santiago Rusiñol, Lluís Graner, Claudi Castelucho, Joaquim Mir, Anglada-Camarasa, Ismael Smith, Josep Maria Sert, Isidre Nonell, i de pintors de ple segle XX com Pere Daura, Josep de Togores, Rafael Durancamps, Joan Miró, Salvador Dalí, Antoni Clavé, Antoni Tàpies, Ràfols-Casamada. D'escultors catalans té obra d'Agustí Querol, Aristides Maillol, Xavier Corberó i Jaume Plensa.

## Enllaços externs

* Meadows Museum (anglès)
* https://meadowsmuseumdallas.org/collections/pages/IT_-1/